Source: http://thepost.hu/reszletek.php?id=22952
Timestamp: 2020-07-14 03:50:15
Document Index: 5874756

Matched Legal Cases: ['bíróság\n', 'bíróság ', 'bíróság ', 'bíróság ', 'Kúria ', 'Kúria ']

A kormány kedden benyújtott egy 200 oldalas salátatörvény-javaslatot az Országgyûlésnek, amely tovább erõsítheti a bíróságok feletti kormányzati befolyást és biztosíthatja, hogy a különbíróságok felállítása nélkül is a kormánynak kedvezõ döntések születhessenek a politikailag kényes ügyekben – áll az Amnesty International Magyarország friss elemzésében.
A törvényjavaslat többek között módosítja az Alkotmánybíróságról, a bíróságok szervezetérõl és igazgatásáról, valamint a bírák jogállásáról szóló sarkalatos törvényeket is.
A tervezet nem volt benne az õszi törvényalkotási programban, és bár a jogalkotásra vonatkozó törvény szerint kötelezõ lett volna, nem végezték el az általános egyeztetést sem. Nem tettek közzé hatásvizsgálatot, így nem világos, milyen hatása lesz az eljárások egyfokúvá tétele és ehhez kapcsolódóan a jogorvoslati jog korlátozása az állampolgárokra. De Amnesty szerint nem látható az sem, milyen terhet ró a bíróságokra a közigazgatási bíráskodás újbóli átszervezésének terve.
Az Amnesty Magyarország készített ugyanakkor egy elemzést, amely a törvényjavaslat bírósági rendszerre vonatkozó legfontosabb elemeit mutatja be. Ezek a következõk:
Kormányzati befolyás alá kerülõ Alkotmánybíróság
A javaslat alapján a jövõben a közhatalmat gyakorló szervezet alkotmányjogi panasszal fordulhatna az Alkotmánybírósághoz. Ha elfogadják a javaslatot, akkor maga a szervezet is lehetne az alapjogvédelem alanya, például megilletné a tisztességes eljáráshoz való jog. Ezáltal elõállhat az a helyzet, hogy ha például a rendes bíróság nem a közigazgatási szerv javára dönt egy jogvitában (például választási, gyülekezési, rendõrségi, menekültügyi kérdésekben), akkor az a tisztességes eljáráshoz való jogának sérelmére hivatkozva alkotmányjogi panaszt nyújt be.
Bár ez akár az alapjogvédelem erõsítésének is tûnhet elsõre, inkább arról van szó, hogy a kormány a közigazgatási különbíróságok helyett azt az utat választja, hogy a politikailag kényes ügyekben megnyitja a kormányzati befolyás alatt álló Alkotmánybírósághoz fordulás lehetõségét. Ez pedig egy a kormánynak lojális Alkotmánybírósággal minden csak nem az alapjogvédelem erõsítése – írták.
Szakítva a korábbi összeférhetetlenségi szabályokkal, ezentúl az Alkotmánybíróság tagja lehet egy idõben bíró is, hiszen az Ab-taggá megválasztását követõ harminc napon belül kérhetné bíróvá történõ kinevezését. Ha már valakit az Országgyûlés az Alkotmánybíróság tagjává megválasztott, de a javaslat hatálybalépésekor még nem lépett hivatalba, a hivatalba lépésétõl szünetel a bírói szolgálati jogviszonya. Ez az eset Handó Tünde OBH-elnök és bíró esetében áll fenn jelenleg, vagyis Handó alkotmánybírói tagsága esetleges megszûnésé után rögtön a Kúriára kerülhetne.
Ezentúl ugyanis az Ab-tagokat mandátumok lejárta után, kérésükre a köztársasági elnök „a kinevezési feltételek vizsgálata és pályázat kiírása nélkül” kinevezi a Kúria tanácselnökének. Az Amnesty szerint ez nagyon aggályos, mert az alkotmánybíróvá és a bíróvá váláshoz alapesetben különféle képességeket követel meg a törvény. Alkotmánybíró lehet valaki például kiemelkedõ tudású elméleti jogászként, de a bíróvá váláshoz szükséges a bírói, bírósági titkári vagy egyéb jogászként végzett szakmai joggyakorlat. Alkotmánybíróként ilyet nem kellene igazolni, és nem kell majd más, sokéves bírói gyakorlattal és tudással rendelkezõ pályázókkal versenyezni a nagy presztízzsel bíró tanácselnöki tisztségért.
A javalast értelmében a korábbiakhoz képest jelentõsen bõvülne azoknak a bíráknak a köre, akiknek nemzetbiztonsági átvilágításon kell átesniük. Bár bizonyos pozíciójú bírák esetében természetes indokolt az átvilágítás, az az Amnesty szerint már nem derül ki, hogy hirtelen miért kellene átvilágítani például a törvényszékek és ítélõtáblák vezetõit.
Bár csak két hét telt el azóta, hogy a kormány bejelentette, végleg letesz a közigazgatási különbíróságok bevezetésérõl, a közigazgatási bírók ismét egy bizonytalan helyzetben találhatják magukat. A közigazgatási és munkaügyi bíróságok 2020. március 31-én megszûnnének, a bírók pedig február 20-ig kérhetnék az áthelyezésüket a jövõben a közigazgatási ügyekben eljáró törvényszékekre, ez pedig nem feltétlenül ott van, ahol eddig dolgoztak. A közigazgatási különbíróságok bevezetése kapcsán tapasztalt bizonytalanság és félelem után tehát ismét egy kiszolgáltatott döntéskényszerbe kerülhetnek a bírák – írta az Amnesty elemzésében.
Ez a megoldás lehetõvé tenné ugyanis, hogy ha a Kúria egyik tanácsa eltérõ jogi következtetésre jut például a jogállamiságra vonatkozó alapelvek eltérõ értelemzésével, akkor ezt a jogegységi panasz eljárásban meg lehessen támadni.
Ennél is komolyabb beavatkozást jelent az ítélkezõ bíró függetlenségébe, hogy a Polgári perrendtartás módosításával a javaslat indoklási kötelezettséget ír elõ az ítélkezõ bíró számára, ha eltér a korábbi kúriai gyakorlattól. Ennek elmulasztása hatással lehet a bíró értékelésére, így szakmai elõmenetelére is. Fenti új szabályok az önálló és független bírói mérlegelés korlátozását jelentik, és dermesztõ hatással (chilling effect) járhatnak a bírók szempontjából, hiszen negatív következményekhez kötik az önálló és független bírói érvelést és döntéshozatalt. A javaslat elfogadása az Országgyûlés 2019. december 9-11. közötti ülésén várható.